**1.melléklet az 4/2018.(III.29.) önkormányzati rendelethez**

**A Képviselő-testület által önként vállalt feladatok**

1. Bentlakásos ápolást és gondozást nyújtó intézményi ellátás működtetése (Egyesített Szociális Intézmény)
2. Támogató szolgálat és közösségi ellátások biztosítása (Egyesített Szociális Intézmény)
3. Közterület-felügyelet működtetése
4. Non-profit (civil) szervek és egyesületek támogatása
5. Egyházak támogatása
6. Sportszervezetek támogatása
7. Épülethomlokzat felújítás támogatása
8. Sátoraljaújhelyi születésű fiatalok életkezdési támogatása
9. Zemplén Televízió működéséhez önkormányzati hozzájárulás
10. Helyi újság kiadása
11. Első lakáshoz jutók helyi támogatása
12. Elismerő címek, kitüntetések adományozása
13. 70 éven felüliek szemétdíj támogatása
14. „Tiszta Utca” és "Virágos Városért" akció megszervezése
15. Bursa Hungarica Felsőoktatási Önkormányzati Ösztöndíj támogatás
16. Sátoraljaújhelyben működő termelő tevékenységet folytató, statisztikai állományi létszámot megtartó, vagy létszámot bővítő kis-, középvállalkozások, vállalkozások támogatása
17. Szálláshely szolgáltatás
18. Éttermi vendéglátás, italszolgáltatás
19. Települési és tájegységi értéktár és Értéktár Bizottság működtetése

**2.melléklet az 4/2018. (III.29.) önkormányzati rendelethez**

**A Képviselő-testület által bizottságaira, a polgármesterre, a jegyzőre és a társulásra átruházott feladat- és hatáskörök**

**I. Valamennyi bizottság feladat- és hatásköre:**

1. A bizottság előzetesen állást foglal és véleményez:

1.1. a feladatkörét érintő előterjesztésekről,

1.2. a költségvetésről és a zárszámadásról szóló rendelet-tervezetről,

1.3. a bizottság feladatát érintő területen működő intézmények vezetőinek jutalmazása, béremelése és minősítése tárgyában,

1.4. a bizottság feladatkörét érintő önkormányzati rendelettervezetről.

2. A bizottság dönt:

2.1. a Képviselő-testület által átruházott jogkörökben,

2.2. az ágazatához tartozó intézmények szervezeti és működési szabályzatáról, szakmai – pedagógiai – programjáról, egyéb alapdokumentumainak jóváhagyásáról.

3. A bizottság ellenőrzi határozatainak és feladatkörét érintő képviselő-testületi határozatoknak a végrehajtását, a végrehajtásért felelős személyek beszámoltatása útján.

4. A bizottság kapcsolatot tart a feladatkörét érintő szakterületen működő intézményekkel és a lakossági önszerveződő közösségekkel.

**II. Az egyes bizottságok feladat- és hatásköre**

**1. Ügyrendi és Nemzetiségi Bizottság**

**1.1. Előzetesen véleményezi és állást foglal** a Képviselő-testület hatáskörébe tartozó alábbi ügyekben:

1.1.1. az önkormányzat Szervezeti és Működési Szabályzatának megalkotása és módosítása,

1.1.2. valamennyi önkormányzati rendelet alkotás, módosítás,

1.1.3. helyi népszavazásra és népi kezdeményezésre vonatkozó előterjesztések,

1.1.4.más önkormányzatokkal való együttműködési megállapodásokra, igazgatási társulásokra vonatkozó előterjesztések kérdésében,

1.1.5. a nemzetiségeket érintő előterjesztésekben.

**1.2. Kivizsgálja** az összeférhetetlenség megállapítására irányuló kezdeményezéseket és a kivizsgálás eredményét a képviselő-testület elé terjeszti.

**1.3. Nyilvántartja** és ellenőrzi a képviselőkkel és a képviselőkkel közös háztartásban élő házas- vagy élettárs, valamint gyermek vagyonnyilatkozatát.

**1.4. Lefolytatja** a vagyonnyilatkozattal kapcsolatos eljárást, annak eredményéről a képviselő-testületet tájékoztatja.

**1.5. Átruházott hatáskörben**

1.5.1. jóváhagyja a Polgármesteri Hivatal Szervezeti és Működési Szabályzatát.

**2. Pénzügyi Bizottság**

**2.1. Előzetesen állást foglal** a Képviselő-testület hatáskörébe tartozó alábbi ügyekben:

2.1.1. a költségvetés megállapítása, módosítása,

2.1.2. a zárszámadás megállapítása,

2.1.3. hitelfelvétel, kötvénykibocsátás, tagi kölcsön, az önkormányzat intézményeinek nyújtott kamatmentes hitel,

2.1.4. alapítvány létrehozása, ahhoz való csatlakozás,

2.1.5. helyi adó megállapítása, módosítása,

2.1.6. az önkormányzati intézmények éves gazdasági-, számviteli-, ellenőrzési programja és az ellenőrzésről szóló beszámoló elfogadása,

2.1.7. támogatások odaítélése.

2.1.8. gazdasági társaság alapítása, meglévő társaság üzletrészének, részvényének megvásárlása, vagy eladása.

**2.2. Dönt átruházott hatáskörben:**

Behajthatatlan fizetési követelés mérsékléséről, illetve elengedéséről 100 ezer forint egyedi, értékvesztéssel nem csökkentett értéket elérően, vagy azt meghaladóan, 1 millió forint egyedi, értékvesztéssel nem csökkentett értékhatárt el nem érően – a Polgármesteri Hivatalt kivéve - jogosult dönteni, amennyiben a döntés Sátoraljaújhely Város Önkormányzatának érdekeit nem sérti.

**3. Városüzemeltetési Bizottság**

**3.1. Előzetesen állást foglal** a Képviselő-testület hatáskörébe tartozó alábbi ügyekben:

3.1.1. a városüzemeltetési feladatok ellátását szabályozó önkormányzati rendeletek,

3.1.2. a városüzemeltetési, műszaki fenntartási (felújítási, karbantartási) programok, tervek, előterjesztések,

3.1.3. a város közmű- és közúthálózatának fejlesztésére tett javaslat,

3.1.4. a feladatkörébe tartozó intézmények, gazdasági társaságok vezetőinek megbízására irányuló javaslatokban.

**3.2. Dönt átruházott hatáskörben:**

3.2.1. a helyi közút forgalmi rendjének kialakítása (ha jogszabály másként nem rendelkezik),

3.2.2. a képviselő-testület által az éves költségvetési rendeletben megállapított összeg erejéig és elvek figyelembevételével a rendelkezésére bocsátott előirányzat felhasználásáról,

3.2.3. a helyi rendeletben foglaltak alapján, a Gazdasági-, Városfejlesztési és Vagyongazdálkodási Bizottsággal közösen elbírálja az épületek homlokzat-felújításának támogatása iránt benyújtott pályázatokat.

**4. Idegenforgalmi és Környezetvédelmi Bizottság**

**4.1. Előzetesen véleményezi, állást foglal** a képviselő-testület hatáskörébe tartozó alábbi ügyekben:

4.1.1. feladatkörébe tartozó előterjesztések, koncepciók,

4.1.2. környezetvédelmi beruházások, fejlesztések, valamint a szakmai pályázatok előkészítésében,

4.1.3. a környezetvédelmi stratégiai terv feladatai végrehajtásának szervezésében és ütemezésében,

4.1.4. a képviselő-testület által az éves költségvetési rendeletben meghatározott összeg erejéig és elvek figyelembevételével a környezetvédelmi szakfeladat előirányzat felhasználásáról,

4.1.5. a város éves kulturális rendezvénytervéről,

4.1.6. idegenforgalmi beruházások, fejlesztések, valamint a szakmai pályázatok előkészítésében

4.1.7. az idegenforgalmi adó megállapítása, módosítása.

**5. Gazdasági, Városfejlesztési és Vagyongazdálkodási Bizottság**

**5.1. Előzetesen állást foglal** a képviselő-testület hatáskörébe tartozó alábbi ügyekben:

5.1.1. a város gazdasági, ipari, kereskedelmi, mezőgazdasági, szolgáltatási és munkaerő helyzetére vonatkozó elemzések, fejlesztési programok, tervek, előterjesztések,

5.1.2. a város gazdasági szervezeteivel, szereplőivel kapcsolatos együttműködési formák,

5.1.3. a helyi iparűzési adó megállapítása, módosítása,

5.1.4. a város településrendezési eszközeinek jóváhagyása, módosítása,

5.1.5. belterületi határokra, illetve annak módosítására tett javaslatok,

5.1.6. a város közmű- és közúthálózatának fejlesztésére tett javaslat,

5.1.7. a fejlesztési beruházások (út, közmű, épület felújítás) végrehajtásának témájában,

5.1.8. vagyonkezeléssel és gazdálkodással kapcsolatos koncepciók, önkormányzati rendeletek,

5.1.9. önkormányzati vagyon átminősítése kérdésében,

5.1.10. önkormányzati vagyon elidegenítése, gazdasági társaságba vagy alapítványba történő bevitele, térítésmentes átadása, közérdekű kötelezettség vállalása,

5.1.11. lakáshoz jutás helyi támogatása,

5.1.12. önkormányzati lakás városérdekből történő bérbeadása,

5.1.13. a korlátozottan forgalomképes és vállalkozói vagyon körébe tartozó vagyontárgyak tekintetében a 10 évet meghaladó bérbeadásról, használatba adásról és haszonbérletről,

5.1.14. az önkormányzati beruházásokhoz fejlesztési koncepciók előkészítése,

5.1.15. Sátoraljaújhelyben működő, termelő tevékenységet folytató, statisztikai állományi létszámot megtartó, vagy létszámot bővítő kis-, középvállalkozások, vállalkozások támogatása pályázatok kiírása, majd elbírálása ügyében.

**5.2. Dönt átruházott hatáskörben**

5.2.1. lakások bérbeadásáról, kivéve városérdekből

5.2.2. nem lakás céljára szolgáló helyiség határozott időre történő bérbeadásáról, helyiség bérleti jogának átruházásához való hozzájárulás tárgyában,

5.2.3. az 5.2.1. és 5.2.2 pontokba nem tartozó korlátozottan forgalomképes és üzleti vagyon körébe tartozó vagyontárgyak tekintetében a 10 évet meg nem haladó bérbeadásról, használatba adásról és haszonbérletről,

5.2.4. önkormányzati tulajdonban lévő ingatlant érintő szolgalmi jog alapításáról,

5.2.5. lakás és helyiség esetében felújítási költségek bérleti díjba történő beszámításáról,

5.2.6. a lakás és nem lakás céljára szolgáló helyiségek esetében, a 7/2006.(V.24.) TNM rendelet 1. mellékletében rögzített nyílászárók beszereléséhez hozzájárulás megadásáról, a költség bérleti díjba történő 50 %-ban történő beszámításáról,

5.2.7. bérlőtársi jogviszony engedélyezéséről,

5.2.8. városérdekből történő bérbeadás esetén hiányszakmák megállapításáról,

5.2.9. a lakástörvény 23.§ (3) bekezdésének fennállása esetén a lakásbérleti szerződés közös megegyezéssel történő megszüntetéséről, másik lakás bérbeadásáról, vagy pénzbeli térítés megállapításáról,

5.2.10. a helyi rendeletben foglaltak szerint, a Városüzemeltetési Bizottsággal közösen elbírálja az épületek homlokzat-felújításának támogatása iránt benyújtott pályázatokat.

**6. Nevelési-Ifjúsági, Civil-Sportügyi és Közművelődési Bizottság**

**6.1. Előzetesen véleményezi és állást foglal** a képviselő-testület hatáskörébe tartozó alábbi ügyekben:

6.1.1. köznevelési és közművelődési önkormányzati intézmények alapítása, átszervezése, vagy megszüntetése,

6.1.2. a város óvodai ellátásáról, közművelődési helyzetéről szóló beszámolók, programok, koncepciók,

6.1.3. köznevelést, közművelődést érintő pénzügyi, gazdasági előterjesztések,

6.1.4. köznevelési, közművelődési intézmények vezetőinek kinevezésére irányuló javaslatok,

6.1.5. közterületen elhelyezésre kerülő művészeti alkotások előzetes tervei

6.1.6. az ifjúságot, a civil szervezeteket és a sportot érintő önkormányzati előterjesztések,

6.1.7. az önkormányzat és intézményei szervezésében, valamint a civil önszerveződések által létrejött programokról, segíti azok eredményességét és koordinálja azokat.

6.1.8. részben már elfogadott, részben kidolgozandó koncepció alapján: a civil szervezetekkel, az ifjúsággal és a város sportéletével összhangban gondoskodik a kapcsolatok fejlesztéséről és új programok kidolgozásáról, ennek tartalmi megvalósítását figyelemmel kíséri.

6.1.9. a város éves kulturális rendezvénytervéről,

6.1.10. a köznevelési, közművelődési önkormányzati intézmények vezető állású dolgozóinak szakmai kitüntetésre való felterjesztése.

6.1.11. a képviselő-testület által az éves költségvetési rendeletben meghatározott összeg erejéig és elvek figyelembevételével az oktatási, közművelődési szakfeladat előirányzatainak felhasználásáról,

6.1.12. a civil- és ifjúsági szervezetek támogatására előirányzott összeg felhasználásáról.

6.1.13. a nyilvános könyvtári szolgáltatást és a közművelődési feladatokat ellátó intézmények éves munkaterve.

**6.2. Dönt átruházott hatáskörben:**

6.2.2. megállapítja, módosítja az óvodai körzethatárokat,

6.2.3. jóváhagyja az óvodák és közművelődési intézmények esélyegyenlőségi programját,

6.2.4. jóváhagyja a nevelési intézmény nevelési, illetve pedagógiai programját,

6.2.5. dönt az óvodába történő jelentkezés módjáról, a felvétel időpontjáról,

6.2.6. megállapítja a nevelési, közművelődési intézmények heti és éves nyitva tartását,

6.2.7. a civil- és ifjúsági szervezetek támogatására előirányzott összeg felhasználásáról,

6.2.8. jóváhagyja a köznevelési és közművelődési ágazathoz tartozó intézmények házirendjét, valamint azok módosítását.

**7. Szociális és Egészségügyi Bizottság**

**7.1. Előzetesen állást foglal** a képviselő-testület hatáskörébe tartozó alábbi ügyekben:

7.1.1. szociális alapellátással, koncepcióval kapcsolatos előterjesztések,

7.1.2. egészségügyi alapellátást érintő előterjesztések,

7.1.3. szociális és egészségügyi ellátást érintő pénzügyi és gazdasági ügyekben,

7.1.4. a szociális és egészségügyi ellátást szabályozó rendelet megalkotásában, módosításában

7.1.5. a Bursa Hungarica Felsőoktatási Ösztöndíj Pályázati rendszerhez történő csatlakozással, valamint a benyújtott pályázatok elbírálásával kapcsolatban.

**7.2. Dönt átruházott hatáskörben:**

7.2.1. települési támogatás megállapítása, megszüntetése, felülvizsgálata,

7.2.2. rendkívüli települési támogatás megállapítása, megszüntetése, felülvizsgálata,

7.2.3. a hatáskörébe tartozó szociális támogatások esetében a jogosulatlanul és rosszhiszeműen igénybevett ellátás visszatérítésére való kötelezés, továbbá a megtérítés és a kamat összegének méltányosságból való elengedése, csökkentése, illetve részletekben történő visszafizettetése,

7.2.5. jóváhagyja a szociális ágazathoz tartozó intézmény házirendjét, kormányrendelet vagy magasabb szintű jogszabály által előírt egyéb szabályzatokat és szakmai programokat, valamint azok módosítását.

**III. A polgármesterre átruházott feladat- és hatáskörök:**

1. Elemi kár mértékének megállapítására kárbecslő bizottságot hoz létre.

2.Tulajdonosi hozzájárulás megadása.

3. Lakás és helyiség esetében építési ügyekben tulajdonosi hozzájárulás megadása.

4. A város címere használatának engedélyezése.

5. Május elsejei rendezvények helyszínének megállapítása, a nemzeti és városi ünnepeken az ünnepi szónok felkérése.

6. A korlátozottan forgalomképes és az egyéb (üzleti) vagyon körébe tartozó vagyontárgyak jelzálogjoggal való megterhelésének engedélyezése,

7. Az elővásárlási jogról történő lemondás.

8. A nem kizárólagos önkormányzati tulajdonú gazdasági és nonprofit társaságban az önkormányzat képviselete, melynek gyakorlására akadályoztatása esetén jogosult megbízni a Képviselő-testület tagját, a jegyzőt, vagy a Polgármesteri Hivatal köztisztviselőjét; a képviselet gyakorlása során hozott döntéshez, előzetes hozzájárulást köteles beszerezni a képviselő-testület részéről:

8.1. a gazdasági, közhasznú társaság átalakulása, megszűnése,

8.2. az önkormányzat költségvetését terhelő pénzügyi, vagyoni kötelezettséget megállapító döntés meghozatala,

8.3. az önkormányzat tagsági jogait érintő döntés,

8.4. mérleg, üzleti terv elfogadása, eredmény felosztása esetén.

9. Behajthatatlan fizetési követelés mérsékléséről, illetve elengedéséről 100 ezer forint egyedi, értékvesztéssel nem csökkentett értéket el nem érően a Polgármesteri Hivatalnál a polgármester jogosult dönteni, amennyiben a döntés Sátoraljaújhely Város Önkormányzatának érdekeit nem sérti.

10. Döntés köztemetés elrendelése, megtérítésre való kötelezés és a megtérítési kötelezettség alóli mentesítés ügyekben.

11. Magántulajdonú lakások bérbevétele.

12. Védett övezetbe behajtási engedély megadása, visszavonása 7,5 tonna összsúlyt meghaladó gépjármű esetében.

13. Az önkormányzat tulajdonában álló közterület filmforgatás céljából történő igénybevétele esetén a Kormányhivatal megkeresésére a hatósági szerződés jóváhagyása, elutasítására, egyeztetések lefolytatása.

**IV. A jegyzőre átruházott feladat és hatáskörök**

**Átruházott hatáskörben dönt:**

1. a helyi adók vonatkozásában benyújtott méltányossági fellebbezések elbírálásáról,

2. városi közmunkaprogramok előkészítése, lebonyolítása tárgyában, továbbá munkáltatói jogkört gyakorol,

3. az önkormányzati vagyont érintő hatósági eljárásban a nyilatkozattételi jog, a közigazgatási és bírósági eljárásban az ügyféljog gyakorlása személyesen, vagy az általa megbízott személy útján,

4. a közterület-használat engedélyezése és a közterülettel kapcsolatos egyéb hatósági ügyekben,

5. lakás és helyiség bérleti jogviszonyának felmondása és az azt megelőző intézkedések meghozatala,

6. pénzbeli térítés megállapítása cserelakás biztosítása helyett a lakástörvény 26.§ (1) bekezdés szerinti felmondás esetén,

7. jogcím nélkül használt lakás és helyiség kiürítése érdekében a szükséges intézkedések megtétele,

8. lakásbérleti jogának másik lakásbérleti vagy tulajdonjogára történő cseréjéhez való hozzájárulás megadása,

9. a lakás bérlője által – a lakástörvény 21.§ (2) bekezdés kivételével – más személy befogadásához a hozzájárulás megadása,

10. a lakás egy részének határozott időre, legfeljebb egy évre kizárólag lakás céljára történő albérletbe adásához való hozzájárulás,

11. a lakásbérleti jog folytatása érdekében tartási szerződés megkötéséhez történő hozzájárulás,

12. lakásbérleti jogviszony folytatásához történő hozzájárulás megadása,

13. a Vagyongazdálkodási Bizottság által nyertesnek nyilvánított pályázóval a lakásbérleti, illetve a helyiségbérleti szerződés megkötése,

14. a lakbértámogatás megállapítása,

15. a lakás bérleti díj, valamint lakáshasználati díj tartozás, nem lakás céljára szolgáló helyiségek bérleti díj tartozása esetén a behajtás érdekben a szükséges intézkedések megtétele,

16. igazolás kiadása a hulladékgazdálkodási közszolgáltatásról szóló 10/2016.(III.24.) önkormányzati rendelet 17.§ (3)-(4) bekezdéseiben foglalt mentességre vonatkozóan.

**V. Az önkormányzati társulásra átruházott hatáskörök**

1. Az Abaúj-Zempléni Szilárdhulladék Gazdálkodási Társulás átruházott hatáskörben:
	1. ellátja az Mötv. 13.§ (1) bekezdés 19.pontjában meghatározott hulladékgazdálkodással kapcsolatos közfeladatot,
	2. közbeszerzési eljárás útján kiválasztja a hulladékkezelési közszolgáltatót,
	3. megköti a közszolgáltatási szerződést.

**3.melléklet az 4/2018.(III.29.) önkormányzati rendelethez**

**A Képviselő-testület ülésére meghívottak:**

**I. Valamennyi ülésre tanácskozási joggal meghívottak:**

* Egyéni választókerület országgyűlési képviselője
* Járási Hivatal vezetője
* A nemzetiségi önkormányzatok elnökei
* A Városvédő és Szépítő Egyesület elnöke

**II. A tárgyalt napirendnél való érintettség esetén tanácskozási joggal meghívott**

* A Polgármesteri Hivatal osztályvezetői
* A Polgármesteri Hivatal műszaki tanácsadója

**III. Részvételi joggal meghívottak:**

* Zemplén Televízió

**4.melléklet az 4/2018.(III.29.) önkormányzati rendelethez**

**NYILVÁNTARTÁS**

**Sátoraljaújhely Város Önkormányzat Képviselő-testületének**

**tagjai és bizottságok nem képviselő tagjai által leadott vagyonnyilatkozatokról**

**……….. év**

| **Sorszám** | **Képviselő neve** | **Hozzátartozó neve** | **Nyilvántartási szám** | **Átvétel időpontja** |
| --- | --- | --- | --- | --- |
|  |  |  |  |  |
|  |  |  |  |  |
|  |  |  |  |  |

**NYILVÁNTARTÁS**

**Sátoraljaújhely Város Önkormányzat Képviselő-testületének**

**tagjai vagyonnyilatkozat ellenőrzési eljárásáról**

* 1. Vagyonnyilatkozattal kapcsolatos eljárást kezdeményező

Neve:

Címe:

* 1. Az eljárás kezdeményezésének időpontja:
	2. Az eljárásban érintett képviselő:
	3. A vagyonnyilatkozat kifogásolt része:
	4. A 4.) pont megjelölésének hiányában a hiánypótlás időpontja:
	5. Az érintett tájékoztatásának időpontja a bejelentésről:
	6. Azonosító adatok átadásának időpontja az Ügyrendi Bizottság részére:
	7. Az Ügyrendi Bizottság ülésének időpontja:
	8. Az eljárás eredménye:
		1. bejelentés elutasítva, mert
* nyilvánvalóan alaptalan,
* hiánypótlást nem vagy nem megfelelően teljesítette,
* az ismételt kezdeményezés új tényállást nem tartalmaz.
	+ 1. a bejelentés alapján az ügyrendi bizottság megállapításai:

10.) Azonosító adatok törlésének időpontja:

11.) A Képviselő-testület tájékoztatásának időpontja a kezdeményezésről:

**Nyilvántartás**

**Sátoraljaújhely Város Önkormányzat Képviselő-testületének**

**tagjai vagyonnyilatkozataiba történő betekintésről**

|  |  |  |  |
| --- | --- | --- | --- |
| **Betekintő személy neve** | **Aláírása** | **Betekintés ideje** | **megjegyzés** |
|  |  |  |  |
|  |  |  |  |
|  |  |  |  |
|  |  |  |  |

**IGAZOLÁS**

**Sátoraljaújhely Város Önkormányzat Képviselő-testülete tagja/bizottság nem képviselő tagja**

**vagyonnyilatkozat átvételéről**

Alulírott vagyonnyilatkozat tételre kötelezett önkormányzati képviselő/bizottság nem képviselő tagja az alábbi vagyonnyilatkozatot(kat) adom át:

 önkormányzati képviselő /bizottság nem képviselő tagja

 házastárs/élettárs

 gyermek

 gyermek

 gyermek

Sátoraljaújhely,

|  |  |  |
| --- | --- | --- |
| Önkormányzati képviselő/bizottság nem képviselő tagja |  | Átvevő bizottság képviselője |

**IGAZOLÁS**

**Sátoraljaújhely Város Önkormányzat Képviselő-testülete tagja/bizottság nem képviselő tagja**

**Vagyonnyilatkozat visszaadásáról**

Alulírott vagyonnyilatkozat tételre kötelezett önkormányzati képviselő/bizottság nem képviselő tagja az alábbi hozzátartozói vagyonnyilatkozatot(kat) veszem át:

 házastárs/élettárs

 gyermek

 gyermek

 gyermek

Sátoraljaújhely,

|  |  |  |
| --- | --- | --- |
| Önkormányzati képviselő/bizottság nem képviselő tagja |  | Átvevő bizottság képviselője |

**IGAZOLÁS**

**Sátoraljaújhely Város Önkormányzat Képviselő-testülete tagja/bizottság nem képviselő tagja**

**Vagyonnyilatkozat visszaadásáról**

Alulírott önkormányzati képviselőként/bizottság nem képviselő tagjaként vagyonnyilatkozat tételre kötelezett, képviselői mandátumom/bizottsági tagságom megszűnése miatt az alábbi vagyonnyilatkozatot(kat) veszem át:

 önkormányzati képviselő/ bizottság nem képviselő tagja

 házastárs/élettárs

 gyermek

 gyermek

 gyermek

Sátoraljaújhely,

|  |  |  |
| --- | --- | --- |
| Önkormányzati képviselő/bizottság nem képviselő tagja |  | Átvevő bizottság képviselője |